**Predlog:**

Na podlagi 5. člena Uredbe o metodologiji za oblikovanje cen storitev obveznih gospodarskih javnih služb varstva okolja (Uradni list RS, št. 87/12 in 109/12) in 16. člena Statuta Občine Sveta Trojica v Slovenskih goricah (MUV, št. 22/10 in 12/14), je Občinski svet Občine Sveta Trojica v Slovenskih goricah na \_\_\_\_\_\_\_\_ seji, dne \_\_\_\_\_\_\_\_\_\_\_, sprejel

**SKLEP**

**o sprejemu Elaborata za oblikovanje cen storitev obveznih občinskih gospodarskih javnih služb varstva okolja oskrbe s pitno vodo Mariborskega vodovoda d.d. na območju občine Sveta Trojica v Slovenskih goricah**

**za leto 2017**

**1. člen**

Občinski svet Občine Sveta Trojica v Slovenskih goricah sprejema Elaborat za oblikovanje cen storitev obveznih gospodarskih javnih služb varstva okolja oskrbe s pitno vodo Mariborskega vodovoda d.d. na območju občine Sveta Trojica v Slovenskih goricah, s katerim je določena cena vode (vodarina) v višini 0,9145 € / m3 porabljene vode (brez DDV), **to je 1,00 €/m3 z DDV** in mesečna tarifa omrežnine, kot so navedene v zadnjem stolpcu tabele, glede na dimenzijo števca vodovodnega priključka:

|  |  |  |
| --- | --- | --- |
| Dimenzija števca | OMREŽNINA MESEČNO v € ( brez DDV) | OMREŽNINA MESEČNO v € ( z 9,5% DDV) |
| DN 13 | 8,42 | 9,22 |
| DN 20 | 8,42 | 9,22 |
| DN 25 | 25,26 | 27,66 |
| DN 30 | 25,26 | 27,66 |
| DN 40 | 84,20 | 92,20 |
| DN 50 | 126,29 | 138,29 |
| DN 80 | 420,98 | 460,97 |
| DN 100 | 841,95 | 921,94 |
| DN 150 | 1.683,91 | 1.843,88 |

**2. člen**

Ta sklep začne veljati naslednji dan po objavi v Uradnem glasilu slovenskih občin.

Številka: 35403-1/2016

Datum: \_\_\_\_\_\_\_\_\_\_

 **Župan**

 Občine Sveta Trojica v Slovenskih goricah

 **Darko FRAS**, *univ.dipl.prav.*

**OBRAZLOŽITEV**

**ELABORAT**

**042 Elaborat GJS oskrbe s pitno vodo 2017**

**043 Dopis Občine za pojasnilo Elaborata**

**044 Prejeta pojasnila : dokument »Ureditev medsebojnih razmerij, Elaborat GJS oskrbe s pitno vodo (prisojeni stroški skupnih objektov črpanja in tranzita)**

**043 Obrazložitev Občinske uprave**

Z Uredbe o metodologiji za oblikovanje cen storitev obveznih gospodarskih javnih služb varstva okolja (Uradni list RS, št. 87/2012 in 109/2012) je Vlada RS določila način oblikovanja cene oskrbe s pitno vodo. Cena je sestavljena iz omrežnine (vključuje stroške javne infrastrukture) in vodarine (stroške opravljanja storitev). Ceno javne službe predlaga izvajalec z elaboratom o oblikovanju cene izvajanja javne službe in jo predloži pristojnemu občinskemu organu v potrditev. V primeru, da razlika med potrjeno ceno (obstoječo) in predračunsko ceno iz tekočega elaborata presega deset odstotkov, novo ceno potrjuje Občinski svet. Trenutno veljavna cena je sprejeta s Sklepom o sprejemu Elaborata za oblikovanju cen storitev obveznih občinskih gospodarskih javnih služb varstva okolja oskrbe s pitno vodo Mariborskega vodovoda d.d. na območju občine Sveta Trojica v Slovenskih goricah za leto 2014 (MUV, št. 6/2014 ) dne 20. 3. 2014 na 26. seji Občinskega sveta Občine Sveta Trojica v Slovenskih goricah. Izvajalec javne službe na delu območja občine Sveta Trojica v Slovenskih goricah, to je Mariborski vodovod d.d. (drug izvajalec je Komunalno podjetje Ptuj d.d., kjer pa se cena ne spreminja), je dne 31. 03. 2017 posredoval Elaborat GJS oskrbe s pitno vodo 2017. V Elaboratu 2017 je predvideno občutno povišanje cene in sicer tako na delu omrežnine, kot tudi na delu cene, ki zajema ceno storitve. Občutno povišanje cene je Mariborski vodovod d.d. predlagal že leta 2016, izvedenih je bilo več usklajevalnih sestankov na različnih nivojih, tudi v povezavi z ostalimi razmerji med občinami in izvajalcem GJS. Stališče občin je tedaj bilo, da Elaborat 2016 ni pripravljen ustrezno ter posamezne postavke niso zadostno obrazložene, zato nismo pristopili k potrjevanju lanskega elaborata. Glede Elaborata GJS oskrbe s pitno vodo 2017, pripravljenega s strani Mariborski vodovod d.d., je bil izveden sestanek predstavnikov občinskih uprav in županov vseh šestih občin na območju UE Lenart. Na tej osnovi smo Občinske uprave vseh šestih občin dne 21. 04. 2017 posredovali skupen dopis Mariborskemu vodovodu d.d. , s pozivom, da nam posreduje dodatna pojasnila (dopis je priložen elaboratu točka 042). Ta dodatna pojasnila smo prejeli dne 15. 5. 2017 in so priložena elaboratu (točka 043). Mnenja smo, da je del povišanja cene, ki se nanaša na vrednost omrežnine upravičen, saj je z zaključkom projekta izgradnje tranzitnega vodovoda, povišala vrednost infrastrukture in s tem tudi amortizacija, kot enega od elementov omrežnine (ob amortizaciji omrežnina vključuje še stroške zavarovanja infrastrukture, stroške odškodnin, stroške obnove in vzdrževanja priključkov, stroške nadomestil kmetom na vodovarstvenih območjih, plačilo vodne pravice, odhodke financiranja). Elaborat pa predvsem ne pojasnjuje zadovoljivo predloga povišanja vodarine, posebej na račun stroškov, ki so vključeni v njen izračun. Elaborat tako ne pojasnjuje razlogov, zakaj so se stroški tako povišali v zadnjih dveh letih, da je potrebna bistveno povišanje vodarine (+ 17,11%). Na sejo OS so vabljeni predstavniki Mariborskega vodovoda d.d.. Predlagamo, da tudi na osnovi njihove predstavitve in dodatnih pojasnil, Občinski svet odloča o primernosti Elaborata.

V nadaljevanju posredujemo primerjavo med obstoječo ceno in predlagano novo ceno.

VODARINA:

* **Obstoječa**: 0,7809 € / m3 porabljene vode (brez DDV), **to je 0,8551 €/m3 z DDV**
* **Predlog nove cene:** 0,9145 € / m3 porabljene vode (brez DDV), **to je 1,00 €/m3 z DDV**

Razlika: + 0,1336 € / m3 porabljene vode (brez DDV) oz. 0,1463 € / m3 (z DDV)= + 17,11%.

OMREŽNINA:

|  |  |  |
| --- | --- | --- |
| Dimenzija števca | OMREŽNINA MESEČNO v € ( brez DDV)**OBSOJEČE** | OMREŽNINA MESEČNO v € ( BREZ ddv DDV)**PREDLOG NOVIH CEN MB VODOVODA** |
| DN 13 | 6,84 | 8,42 |
| DN 20 | 6,84 | 8,42 |
| DN 25 | 20,52 | 25,26 |
| DN 30 | 20,52 | 25,26 |
| DN 40 | 68,38 | 84,20 |
| DN 50 | 102,58 | 126,29 |
| DN 80 | 341,92 | 420,98 |
| DN 100 | 683,84 | 841,95 |
| DN 150 | 1.367,68 | 1.683,91 |

Razlika pri DN 20: + 1,58 EUR (brez DDV) oz. + 1,73 EUR (z DDV) = + 23,10 %.

**Simulacij**a učinkov spremembe cene na gospodinjstvo:

|  |  |  |  |  |
| --- | --- | --- | --- | --- |
|  | OBSTOJEČA CENA v EUR | PREDLAGANA CENA v EUR |  |  |
| Poraba pitne vode v m3 | Vodarina  | Omrežnina DN 20 | DDV | Skupaj za plačilo | Vodarina  | Omrežnina DN 20 | DDV | Skupaj za plačilo  | + EUR | +% |
| 8  | 6,25 | 6,84 | 1,24 | 14,33 | 7,32 | 8,42 | 1,49 | 17,23 | 2,90 | 20,24 |
| 15 | 11,71 | 6,84 | 1,76 | 20,32 | 13,72 | 8,42 | 2,10 | 24,24 | 3,92 | 19,32 |
| 25  | 19,52 | 6,84 | 2,50 | 28,87 | 22,86 | 8,42 | 2,97 | 34,25 | 5,39 | 18,66 |

Pripravili:

Elaborat: Mariborski vodovod, javno podjetje, d.d.

Obrazložitev: Občinska uprava, zanjo Srečko A. Padovnik